Държавен вестник, бр. 83, 2017 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  83
за съвместно предприятие, е представен анекс 
към договора за преобразуване, съответно 
към договора за съвместно предприятие, обо­
сновката на предлаганата цена (предлаганата 
разменна стойност), съответно справедливата 
цена на акциите на публично дружество, 
трябва да бъде изготвена към дата, която 
е не по-рано от един месец преди датата 
на представяне в комисията на анекса към 
първоначално сключения договор.“
§ 15. В чл. 21 ал. 1 се изменя така:
„(1) В случаите на търгово предлагане 
резюмето на данните от оценката по чл. 20, 
ал. 1, т. 1 включва следната информация:
1. цената или разменната стойност, пред­
ложена от търговия предложител;
2. изчислената справедлива цена на акциите;
3. стойността на акциите, изчислена съглас­
но всеки от използваните оценъчни методи, 
и теглото на всеки метод при определяне на 
справедливата цена съгласно чл. 5, ал. 1 и 3;
4. балансова стойност на неоперативните 
активи към датата на последния публикуван 
финансов отчет;
5. средната претеглена пазарна цена на 
акциите за последните шест месеца преди 
регистрацията на предложението, съответно 
преди датата, на която най-късно е трябвало да 
бъде изпълнено задължението по чл. 149, ал. 1 
или 6 ЗППЦК, ако търговото предложение 
не е регистрирано до тази дата и тази цена 
е по-висока от средната претеглена пазарна 
цена на акциите за последните шест месеца 
преди регистрацията на предложението; броя 
изтъргувани акции на мястото за търговия с 
изтъргуван най-голям обем акции за период 
шест месеца преди датата на обосновката; 
средната претеглена цена на всички сделки 
през последните шест месеца преди датата 
на обосновката от мястото за търговия с 
изтъргуван най-голям обем акции за период 
шест месеца преди датата на обосновката и 
най-високата цена за една акция, заплатена 
от търговия предложител, от свързаните с 
него лица или от лицата по чл. 149, ал. 2 
ЗППЦК през последните шест месеца преди 
регистрацията на предложението; послед­
ната емисионна стойност, в случай че има 
такава, и датата на вписване на емисията в 
регистъра по чл. 30 от Закона за Комисията 
за финансов надзор;
6. информация и данни, необходими за 
определяне дали акциите на дружеството се 
търгуват активно;
7. в случай че през последните 12 месеца 
преди датата на обосновката е била изготвена 
и публично оповестена оценка на дружеството 
от независим оценител, информация за тази 
оценка, съдържаща данни за определената 
цена, цел на оценката, дата на оценката, 
място, където заинтересованите лица могат 
да се запознаят с тази оценка;
8. информация, че комисията не е одобрила, 
нито е отказала одобрение на справедливата 
цена на акциите и не носи отговорност за 
верността и пълнотата на съдържащите се в 
обосновката данни;
9. дата на обосновката и срок на валидност;
10. друга информация за цените на акци­
ите, която заявителят смята за съществена.“
§ 16. В § 1 на допълнителните разпоредби 
се правят следните изменения и допълнения:
1. Точка 1 се изменя така:
„1. „Акции, търгувани активно“ са акции, 
които отговарят едновременно на следните 
две условия:
а) за предходните шест месеца преди датата 
на обосновката:
аа) имат минимален среднодневен обем на 
търговия в размер най-малко 0,01 % от общия 
брой акции на дружеството от мястото за 
търговия с изтъргуван най-голям обем акции 
за периода, или
бб) формират не по-малко от 1 % от об­
щия оборот на всички акции, търгувани на 
мястото за търговия с изтъргуван най-голям 
обем акции за периода;
б) за предходните шест месеца преди дата­
та на обосновката на мястото за търговия с 
изтъргуван най-голям обем акции за периода:
аа) сделки с акции на дружеството са 
сключвани през не по-малко от половината от 
всички търговски сесии, включени в периода, 
като през последните три месеца преди датата 
на обосновката има сделки в поне тридесет 
търговски сесии, или
бб) броят на сделките в рамките на една 
търговска сесия в не по-малко от тридесет 
търговски сесии, включени в шестмесечния 
период, които не е задължително да са по­
следователни, е не по-малко от пет.“
2. Точка 16 се изменя така:
„16. „Неоперативни активи“ са активи 
(имоти, машини, съоръжения, материални 
запаси, финансови инструменти, благород­
ни метали и други), които не се ползват в 
дейността на дружеството и за които не се 
очаква да генерират паричен поток в про­
гнозния период.“
Преходни и заключителни разпоредби
§ 17. Заварените административни про­
изводства се довършват по досегашния ред.
§ 18. Наредбата е приета с Решение № 1264-Н 
от 4.10.2017 г. на Комисията за финансов 
надзор.
Председател: 
Карина Караиванова
7500